钦定古今图书集成/方舆汇编/职方典/第1488卷 > 陵墓附
## 钦定古今图书集成/方舆汇编/职方典/第1488卷 > 陵墓附

本府。〈河阳县附郭。〉

汉兴亭侯李恢墓　，在河阳县城西五里。元右丞相埜剌墓　，在漱玉山半坳。

临安路总管段文瑞墓　原在回龙山，后迁重珠山。

明武德将军闬伯墓　在紫王山。

监察御史王昭墓　在官南山，洪武间流寓监察御史董云汉墓　在城北五里塔浮山麓。《江川县》

宋丁连然君墓　在县三十里北山。上覆巨石，有耕者坐于上，石忽动。耕者惊异，启视之，上勒“丁连然君神道。” 按《宋史》，太宗时有交王丁连然来朝，疑即其人。

新兴州

明梁诜墓　在州东南学山，广东人。嘉靖中，知澂江府。黔蛮作乱，阻迹新兴，卒葬于此，子孙家焉。

蔡寅墓　在州西北十二里官村。闽人。

张尹志墓　在州南梁王埧后螃蟹山。

袁朝宠墓　，在州西五里马家屯，陕西人，新兴吏目。明末扰攘，卒葬于此。

孝子王珪墓　在州西十三里黑村山。

刘君顾墓　，在州东六里栗园。知新兴州，有惠政，卒于楚雄。州人思之，移柩葬此。

连理墓　一张烈女墓，在州东北二十里白塔山永丰寺下，二树连理，详《烈女传》。一卢镳妻墓，在州南一里，二树连理，樵者折之，复长如故。明谕，葬忠节。诰赠光禄寺正卿杨以成墓　，在竹子山下。